
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 133
                                                                din 30 iulie 2015
privind aprobarea deplasării Fanfarei Municipiului Sighişoara în Galaţi,

în perioada 6 - 10 august 2015, pentru reprezentarea Municipiului Sighişoara la

Festivalul Internaţional de Fanfare „Iosif Ivanovici”


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15641/III/07.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de invitaţia adresată Fanfarei Municipiului Sighişoara de către Centrul Cultural „Dunărea de Jos”, înregistrată la acesta cu nr. 3.620/25.06.2015 şi la Municipiul Sighişoara cu numărul 14.873/26.06.2015, de a participa în Galaţi, în perioada 7 - 9 august 2015, pentru reprezentarea Municipiului Sighişoara la Festivalul Internaţional de Fanfare „Iosif Ivanovici”;

Văzând adresa doamnei Bizuleanu Ileana Stanca, coordonatorul şi dirijorul Fanfarei Sighişoarei, înregistrată la Municipiul Sighişoara cu nr. 15.595 din 6.07.2015, cu solicitarea acordării unui sprijin financiar pentru acoperirea cheltuielilor necesare deplasării în Galaţi, în vederea participării la Festivalul Internaţional de Fanfare „Iosif Ivanovici”, organizat în perioada 7 - 9 august 2015;

Luând în considerare faptul că Direcţia Economică din cadrul Municipiului Sighişoara a  confirmat existenţa disponibilităţii bugetare, constând în suma ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare; 


Având în vedere Raportul de specialitate nr. 15.640/III/07.07.2015 al Serviciului Relaţii Publice, prin care se propune şi se justifică oportunitatea deplasării Fanfarei Municipiului Sighişoara, în Galaţi, în perioada 6 - 10 august 2015, pentru reprezentarea Municipiului Sighişoara la Festivalul Internaţional de Fanfare „Iosif Ivanovici”, eveniment care are loc în perioada 7 – 9 august 2015, în Galaţi, îndeplinindu-se prevederile legale în acest sens; 

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. 6 lit. „a” pct. 4, alin. 9, art. 45 alin. 2 şi a art. 115 alin. 1 lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

   H O T Ă R Ă Ş T E:
Art. 1. Se aprobă deplasarea Fanfarei Municipiului Sighişoara, în Galaţi, în perioada 6 - 10 august 2015, pentru reprezentarea Municipiului Sighişoara la Festivalul Internaţional de Fanfare „Iosif Ivanovici”, care va avea loc în perioada 7 - 9 august 2015, în Galaţi.
Art. 2.
 Se aprobă decontarea din bugetul local a cheltuielilor necesare cu deplasarea Fanfarei Municipiului Sighişoara, la Festivalul Internaţional de Fanfare „Iosif Ivanovici”, care va avea loc în perioada 7 - 9 august 2015, în Galaţi, pentru reprezentarea Municipiului Sighişoara la acest festival, sumă care se va achita, în baza comenzilor sau a contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene şi Managementul Proiectelor şi prestatorii de servicii.

Art. 3. Se încredinţează cu ducerea la îndeplinire a prevederilor prezentei hotărâri, Instituţia Primarului Municipiului Sighişoara, Serviciul Relaţii Publice, Direcţia Economică, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Fanfara Municipiului Sighişoara.
Art. 4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Serviciul Relaţii Publice;
  1 ex. Direcţia Economică;

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Compartimentul  Juridic;
  1 ex. Fanfara Municipiului Sighişoara.
11 ex. 

A.B.

